L 273/22
SL
Uradni list Evropske unije
21.10.2022
SKLEP SVETA (EU) 2022/1995 z dne 17. oktobra 2022 o imenovanju treh predstavnikov držav članic za člane in namestnike članov upravnega odbora Evropske agencije za varnost hrane
SVET EVROPSKE UNIJE JE –
ob upoštevanju Pogodbe o delovanju Evropske unije, ob upoštevanju Uredbe (ES) št.
178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1) in zlasti člena 25(1) Uredbe, ob upoštevanju predlogov za imenovanje, ki so jih Bolgarija, Češka in Irska predložile Svetu, ob upoštevanju naslednjega: (1)
Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane (EFSA).
Prav tako je nujno zagotoviti sodelovanje EFSA z državami članicami.
(2)
Člen 25(1) Uredbe (ES) št.
178/2002 določa, da vsaka država članica predlaga člana in nadomestnega člana za svoja predstavnika v upravnem odboru EFSA.
Tako predlagane člane in nadomestne člane imenuje Svet za obdobje štirih let, ki se lahko podaljša, in imajo glasovalno pravico.
(3)
Svet je s sklepom z dne 7. aprila 2022 (2) imenoval predstavnike držav članic za člane in nadomestne člane upravnega odbora EFSA za obdobje od 1. julija 2022 do 30. junija 2026.
(4)
Bolgarski član Georgi GEORGIEV je umrl 1. maja 2022.
(5)
Irska nadomestna članica Patricia REILLY je v pismu z dne 23. avgusta 2022 predložila svoj odstop.
(6)
Češka nadomestna članica Jitka GÖTZOVÁ je v pismu z dne 15. septembra 2022 predložila svoj odstop.
(7)
Zato bi bilo treba imenovati tri nove predstavnike za preostanek mandata njihovih predhodnikov.
(8)
Predstavniki, ki so jih predlagale Bolgarija, Češka in Irska, imajo ustrezne in obsežne izkušnje in strokovno znanje na področju prava in politike o prehranski verigi, vključno z oceno tveganja, in tudi glede vodstvenih, upravnih, finančnih in pravnih zadev.
Njihovo imenovanje v upravnem odboru EFSA torej zagotavlja najvišje standarde strokovne usposobljenosti in najširši nabor ustreznih izkušenj, ki so na voljo –
SPREJEL NASLEDNJI SKLEP:
Člen 1 Za člana upravnega odbora Evropske agencije za varnost hrane se do 30. junija 2026 imenuje: — Koycho KOEV (Bolgarija).
(1) UL L 31, 1.2.2002, str. 1.
(2) Sklep Sveta z dne 7. aprila 2022 o imenovanju predstavnikov držav članic za člane in nadomestne člane upravnega odbora Evropske agencije za varnost hrane (UL C 159, 12.4.2022, str. 6).